Senaatintorilla tapahtuman pukukoodiin kuuluneille päähineille tuli käyttöä, kun osallistujat nostivat tieteelle hattua.

Noin sata opiskelijaa, tutkijaa ja muuta tieteen ystävää kokoontui lauantaina eduskuntatalon portaille Helsingissä tiedemarssia varten. Marssijoiden määränpää oli Senaatintori ja tavoitteena korostaa tieteen tärkeyttä poliittisessa päätöksenteossa, puolustaa tieteen arvoa sekä tukea tiedettä ja tieteentekijöitä.